City of the Living Dead

City of the Living Dead (originaltittel: Paura nella città dei morti viventi) er en italiensk zombie-skrekkfilm fra 1980 regissert og skrevet av Lucio Fulci. Hovedrollene spilles av Christopher George og Catriona MacColl.

Den er også kjent under den engelske tittelen The Gates of Hell (USA) og i Norge under den svenske Staden med Levande döda.

Handling
I den lille byen Dunwitch i New England begynner det å skje en rekke mystiske og urovekkende ting. En prest begår selvmord ved å henge seg og etterhvert begynner enkelte av byens borgere å se deres avdøde slektninger i nattemørket. En spådame mener at noen har åpnet porten til helvete – og snart blir flere drept på bestialske måter av de ondskapsfulle skapningene som har reist seg fra sine graver. Samtidig med dette har byen fått besøk av journalisten Peter Bell (Christopher George), som sammen med den synske Mary (Catriona MacColl), forsøker å finne årsaken til ondskapen og om hvordan galskapen kan stoppes. Ferden bringer dem gjennom en rekke grusomme opplevelser og ved hjelp av en gammel bok kalt "Book of Eibon" ledes de til omsider til stedet hvor presten tok livet av seg. De innser at de har kort tid på seg til å stenge porten til helvete, for ifølge boka vil de døde ta over hele jorden på selveste Allehelgensaften og da er alt håp ute for menneskeheten.

Om filmen
City of the Living Dead var en av flere voldelige zombie-filmer som var markante på slutten av 1970-tallet og begynnelsen av 1980-tallet. Lucio Fulci var fra før kjent for den omstridte Zombie Flesheaters (1979). 

Filmen fikk blandet mottakelse da den kom, men har oppnådd en viss kultfilm-status, særlig hos dem som er tilhengere av zombie-sjangeren. På den svenske filmsiden Moviebox fikk den i 2006 tildels bra omtale og de skriver blant annet: «...men med Staden med levande döda skapade han en av flera kultklassiker som om man tittar bortom de ibland undermåliga rollprestationerna och fåniga handlingen närmast blir en filmisk mardröm med sitt frosseri i effekter som både chockerar och imponerar än idag.». Filmsiden Coldfusion.co gir imidlertid verken filmen eller dens regissør mye skryt, og skriver blant annet: «As a storyteller, Fulci hovers somewhere between surrealist and absolutely incompetent». Heller ikke filmsiden "The SF, Horror and Fantasy Film Review" er særlig positiv og skriver blant annet: «The problem with City of the Living Dead is that Lucio Fulci displays almost entirely an indifference to narrative and plot. There’s the vague connection of the priest’s suicide as explain-all but really City of the Living Dead is a film that consists of a series of scenes that have no narrative association at all». Den har fått 55 % på Rotten Tomatoes.

Sensuren
Filmen ble på grunn av dens grover voldsscener omstridt og fikk problemer med filmsensuren i en rekke land. I Norge ble den raskt dratt frem som et eksempel på grov videovold og etterhvert totalforbudt på video. Filmen ble forbudt eller utgitt i en klippet versjon i en rekke land i Europa. I Storbritannia ble filmen utgitt på video i 1981 med høyeste aldersgrense (X) etter noen klipp. Den ble senere på 1980-tallet utgitt i en enda mer klipt versjon. Det har i ettertid blitt oppfattet som noe merkelig at denne filmen ikke ble satt opp på den britiske DDP-lista siden den britiske sensuren var såpass streng på 1980-tallet. 

I Norge var filmen på begynnelsen av 1980-tallet å finne under den svenske tittelen Staden med Levande döda, utgitt av det svenske videoselskapet Video Invest i 1981 med 20 års aldersgrense. Denne versjonen var noe klippet, men ble allikevel for drøy for den norske filmsensuren. Det var det norske firmaet Videoimport AS som hadde enedistribusjon for denne versjonen i Norge. Filmen ble utgitt usensurert i Norge på DVD i 2007.

I rollene
 Christopher George ....  Peter Bell 
 Catriona MacColl ....  Mary Woodhouse 
 Carlo De Mejo ....  Gerry 
 Antonella Interlenghi ....  Emily Robbins 
 Giovanni Lombardo Radice ....  Bob (as John Morghen) 
 Daniela Doria ....  Rosie Kelvin 
 Fabrizio Jovine ....  Father William Thomas 
 Luca Venantini ....  John-John Robbins (as Luca Paisner) 
 Michele Soavi ....  Tommy Fisher 
 Janet Ågren ....  Sandra

Referanser

Eksterne lenker 
 
 Filmtrailer (YouTube)

Zombiefilmer
Italienske skrekkfilmer
Exploitationfilmer
Filmer om overnaturlige fenomener
Filmer som har vært forbudt i Norge
Filmer fra 1980
Engelskspråklige filmer